སྡིག་པ་

སྡིག་པ་ཞེས་པ་ནི་ཆགས་སོགས་ཉོན་མོངས་པ་དང་དེས་ཀུན་ནས་བསླངས་པའི་ལུས་ངག་ཡིད་གསུམ་གྱི་སྒོ་ནས་བྱས་པའི་མི་དགེ་བའི་ལས་དང་འབྲས་བུ་ཅན་ཏེ། དམྱལ་བ་ལ་སོགས་པའི་ངན་སོང་དུ་སྐྱེ་བར་བྱེད་ཅིང་སྡུག་བསྔལ་གྱི་རྣམ་པར་སྨིན་པ་རྒྱ་ཆེ་བར་གྲགས་པ་ཡིན་པའི་ཕྱིར་ཤིན་ཏུ་མི་བཟད་པའོ། །

 ནང་དོན། 

ལས་དང་འབྲས་བུའི་ཆ་ནས། "སྒོ་གསུམ་ཉེས་པ་དུ་མས་སྐྱོན་སེམས་རྒྱུད་ལ་ལྕགས་ལ་གཡའ་ལྟར་ཆགས་ཤིང་གནས་པའི་སྡིག་ཅན་ནམ་སྡིག་རྒན་པོ་བདག་གིས་སྡིག་པ་གང་ཤིན་ཏུ་ཉེས་པ་ཆེ་ཞིང་མི་བཟད་པ་དམྱལ་བ་ལ་སོགས་པར་སྐྱེ་བའི་ལས་ངན་བགྱིས་པ་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། སྡིག་པ་ནི་ལུས་ངག་ཡིད་གསུམ་གྱི་སྒོ་ནས་ཉོན་མོངས་པ་དང་ལྡན་པར་བྱས་པའི་མི་དགེ་བའི་ལས་དང་དེའི་འབྲས་བུ་གཉིས་ཀར་གོ་བར་རིགས་སོ། །

རྣམ་པར་སྨིན་པའི་ཆ་ནས། "ཉེས་སོགས་ཀྱི་རྐྱེན་རྣམ་པ་སྣ་ཚོགས་པ་དེ་དག་ཀྱང་འབྲས་བུ་ཉེས་སོགས་དེ་དག་བསྐྱེད་པར་བྱའོ་ཞེས་སེམས་པ་མེད་"རྒྱལ་སྲས་ཐོགས་མེད་བཟང་པོ། སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། ཤིང་དཔར།ཅེས་གསུངས་པ་ལྟར་སྡིག་པ་ཞེས་པ་ནི་རྐྱེན་མ་འདྲེས་པའི་སྒོ་ནས་ངན་འགྲོའི་སྡུག་བསྔལ་གྱི་རྣམ་པར་སྨིན་པར་འགྱུར་ཞིང་། དེ་དག་གིས་སེམས་ཅན་ལ་གནོད་འཚེ་ཆེན་པོ་འབྱིན་པའི་ཆ་ནས་མི་བཟད་པའོ། །

རྒྱུ་རྐྱེན་གྱི་ཆ་ནས། "ཉེས་པ་དུ་མས་སྐྱོན་ཆགས་པ་ནི་འདོད་ཆགས་ལ་སོགས་པའི་ཉོན་མོངས་པས་སྐྱོན་ཆགས་པ་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར། ཆགས་སོགས་དུག་གསུམ་གྱི་ཉོན་མོངས་པ་རྣམས་ཀྱིས་རང་སེམས་རྒྱུད་ལ་གནོད་འཚེ་བྱས་ཏེ། སེམས་ཅན་ཇི་ལྟར་བཞིན་དུ་བདེ་སྐྱིད་ལ་མི་སྤྱོད་པར་སྡུག་བསྔལ་གྱི་ལམ་དུ་འཁྲིད་པའི་ཕྱིར་སྡིག་པ་ཞེས་བརྗོད་དོ། །

 དབྱེ་བ། 

ཡུལ་གྱི་ཆ་ནས།  "བྱེད་པ་པོ་བདག་གིས་ཡུལ་དཀོན་མཆོག་གསུམ་དང་ཕ་མའམ་བླ་མ་སྟེ་མཁན་པོ་དང་སློབ་དཔོན་དང་གཞན་གང་ཡང་རུང་བ་དག་ལ། བསམ་པ་ཉོན་མོངས་ཅན་གྱི་སྒོ་ནས་ལུས་དང་ངག་དང་ཡིད་ཀྱིས་ནོངས་པའམ་གནོད་པ་བགྱིས་པ་"སྤྱོད་འཇུག་གི་འགྲེལ་པ་ལེགས་བཤད་རྒྱ་མཚོ། རྒྱལ་སྲས་ཐོགས་མེད་བཟང་པོ། ཤིང་དཔར།ཞེས་གསུངས་པ་ལྟར། ཡུལ་དམ་པ་དཀོན་མཆོག་གསུམ་དང་ཕ་མ་བླ་མ་སོགས་ལ་དམིགས་ནས་བྱས་པའི་སྡིག་པ་ཞེས་དབྱེ་ཆོག་གོ །

རྣམ་པའི་ཆ་ནས། "ཉེས་པ་དུ་མས་སྐྱོན་ཆགས་པ་ནི་འདོད་ཆགས་ལ་སོགས་པའི་ཉོན་མོངས་པས་སྐྱོན་ཆགས་པ་སྟེ། རང་དབང་དུ་ནི་མ་ཡིན་ནོ། །"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ།	ཤིང་དཔར།ཞེས་གསུངས་པ་ལྟར། འདོད་ཆགས་དང་ཞེ་སྡང་། གཏི་མུག་སོགས་དུག་གསུམ་གྱི་ཉོན་མོངས་པ་ཇི་ལྟ་བ་བཞིན་དུ་རྣམ་པ་སྣ་ཚོགས་སུ་དབྱེ་རུང་བ་ཡིན་ནོ། །

 སྟོབས་ཚད། 

"སྡིག་པ་ཤིན་ཏུ་མི་བཟད་པ་དེ་ནི་རྫོགས་པའི་བྱང་ཆུབ་ཀྱི་སེམས་མིན་པ་དགེ་བ་གཞན་གང་གིས་ཟིལ་གྱིས་གནོན་པར་འགྱུར་ཏེ་གང་གིས་ཀྱང་ཟིལ་གྱིས་གནོན་མི་ནུས་པའི་ཕྱིར་"རྒྱལ་ཚབ་དར་མ་རིན་ཆེན། སྤྱོད་འཇུག་གི་རྣམ་བཤད་རྒྱལ་སྲས་འཇུག་ངོགས། ཤིང་དཔར།ཞེས་གསུངས་པ་ལྟར། སྡིག་པ་ནི་ཉིམ་ཙམ་མ་འདྲེས་ན་སྟོབས་ཤུགས་ཆེན་པོ་ལྡན་པས། དགེ་བ་ཕལ་པ་རྣམས་ཀྱིས་བསླབ་དཀའ་ཞིང་། ངེས་པར་རྫོགས་པའི་བྱང་ཆུབ་ཀྱི་སེམས་རིན་པོ་ཆེ་ལྟ་བུའི་སྟོབས་ཆེན་གྱི་གཉེན་པོས་ཁོ་ནས་འཇོམས་ནུས་སོ། །

 བཤགས་པའི་དགོས་པ། 

"བདག་ནི་སྡིག་པ་བྱས་པའི་ལས་ངན་བཤགས་པས་མ་བྱང་པར་སྔོན་དུ་འགུམ་པར་འགྱུར་དུ་མཆི་ཞེས་འཆི་བར་འགྱུར་ལ། སྡིག་པ་མ་བཤགས་པར་ཤི་ན་ངན་སོང་ལ་སོགས་པའི་སྡུག་བསྔལ་མྱོང་བར་འགྱུར་"མཁན་པོ་ཀུན་དཔལ། སྤྱོད་འཇུག་གི་ཚིག་འགྲེལ་འཇམ་དབྱངས་བླ་མའི་ཞལ་ལུང་། ཤིང་དཔར།ཞེས་གསུངས་པ་ལྟར། སྡིག་པ་བྱས་ནས་བཤགས་པ་མ་བྱས་ན་འཆི་ཁར་འགྱོད་པ་སྐྱེ་ཞིང་། དེ་བཞིན་ངན་སོང་གི་སྡུག་བསྔལ་མྱོང་དགོས་པས། མྱུར་དུ་དཀོན་མཆོག་གསུམ་གྱི་སྤྱན་སྔར་བཤགས་པ་གནང་དགོས་སོ། །

 དཔེ། 
"བྱང་ཆུབ་ཀྱི་སེམས་གང་ལ་བརྟེན་ནས་ཏེ། བརྟེན་པར་བྱས་པ་ནི་བསྐྱེད་པ་དང་བསྲུང་བ་དང་། སྤེལ་བ་དང་། བརྟེན་པའི་མཚན་ཉིད་ལས་སོ། །ཡུད་ཀྱིས་ནི་སྐད་ཅིག་མ་ཉིད་ལ་དེ་བསྐྱེད་པ་ཙམ་གྱིས་བསོད་ནམས་ཀྱི་ཕུང་པོ་ཆེན་པོ་ཉེ་བར་སྩོགས་པའི་ཕྱིར་རོ། །སྒྲོལ་འགྱུར་བ་ནི་ངེས་པར་སྒྲོལ་བར་འགྱུར་བ་སྟེ། དེའི་མཐུས་ཟིལ་གྱིས་མནན་ཅིང་འདའ་བར་བྱེད་པས་ཞེས་བྱ་བའི་དོན་ཏོ། །ཇི་ལྟར་ཞེ་ན། དཔའ་ལ་བརྟེན་ནས་འཇིགས་པ་ཆེན་པོ་ལྟར་"ཤེས་རབ་འབྱུང་གནས་བློ་གྲོས། སྤྱོད་འཇུག་གི་དཀའ་འགྲེལ། ཤིང་དཔར།ཞེས་གསུངས་པ་ལྟར། སྐྱེལ་མ་དཔའ་བོ་ལ་བརྟེན་ནས་ལམ་དུ་དགྲ་མི་ཤའི་འཇིགས་པ་ལས་སྒྲོལ་བ་ལྟར། བྱང་ཆུབ་ཀྱི་སེམས་ལ་བརྟེན་ནས་སྡིག་པ་ཆེན་པོ་གང་གི་འབྲས་བུ་ངན་སོང་གི་འཇིགས་པ་ལས་ཡུད་ཙམ་གྱིས་སྒྲོལ་བར་འགྱུར་རོ། །
ལུང་ཁུངས།